
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 2Nt/24/2024 3124010614 09. 09. 2024 JUDr. Pavol Bielik ECLI:SK:OSPD:2024:3124010614.2
Uznesenie Samosudca Okresného súdu Prievidza JUDr. Pavol Bielik v trestnej veci odsúdeného A. B. dňa 09.09.2024 takto rozhodol: Podľa § 448 ods. 2 Tr. por. p r e p ú š ť a A. B., nar. XX.XX.XXXX v C., trvale bytom D. E. XXX z ochrannej ambulantnej psychiatrickej liečby a z ochrannej ambulantnej sexuologickej liečby, ktoré mu boli uložené uznesením Okresného súdu Nové Mesto nad Váhom sp. zn. 1Nt/17/2021 zo dňa 21.02.2022. odôvodnenie: Rozhodnutím uvedeným vo výrokovej časti tohto uznesenia bola A. B. uložená ochranná ambulantná psychiatrická liečba a ochranná ambulantná sexuologická liečba, ktorú vykonával v ambulancii u MUDr. Smetánku. Okresný súd Trenčín postúpil tunajšiemu súdu podnet MUDr. Smetánku z dôvodu miestnej príslušnosti. Podaním zo dňa 20.03.2024 doplneným dňa 25.07.2024 MUDr. Smetánka oznámil, že A. B. sa podrobil prvému kontaktu na anbulancii dňa 13.05.2022, ostatná kontrola bola dňa 20.03.2024. V ochrannej psychiatrickej a sexuologickej liečbe spolupracuje, riadi sa pokynmi lekára, pričom absolvoval v tunajšej ambulancii komplexnú sexuologickú ambulantnú liečbu. Uvedená liečba splnila svoj účel a preto MUDr. Smetánka navrhol ukončiť ochrannú psychiatrickú a sexuologickú liečbu z dôvodu splnenia účelu. Vzhľadom na horeuvedené skutočnosti, s prihliadnutím na návrh MUDr. Smetánku a tiež ustanovenie § 448 ods. 2 Tr. por. bolo rozhodnuté tak, ako je uvedené vo výrokovej časti tohto uznesenia. Poučenie: Proti tomuto uzneseniu je možné podať sťažnosť do 3 pracovných dní odo dňa jeho doručenia. Sťažnosť prokurátora má odkladný účinok.

